ธปท.คาดรายได้ภาคเกษตรจะปรับดีขึ้นในครึ่งปีหลัง
ธปท.ไม่หวั่นผลกระทบปัญหาราคาน้ำทัน สินค้าเกษตรตก ชี้รายได้เกษตรปรับเพิ่มขึ้นในครึ่งปีหลัง
15 ม.ค. 2559

ธปท.ไม่หวั่นผลกระทบปัญหาราคาน้ำมัน สินค้าเกษตรตก ชี้รายได้เกษตรปรับเพิ่มขึ้นในครึ่งปีหลัง
นางรุ่ง มัลลิกะมาส ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย (ธปท.)  กล่าวถึงปัญหาระดับราคาน้ำมัน และราคาสินค้าโภคภัณฑ์ที่ลดลง ซึ่งมีผลให้รายได้เกษตรกรลดลง บวกผลกระทบจากภัยแล้งและยังหนี้เดิมของเกษตรกรอีก จะกดดันระดับหนี้เพิ่มหรือไม่ว่า หนี้สินของเกษตรกรจัดเป็นปัญหาที่น่าเป็นห่วงในปี 58 ที่ผ่านมา โดยปัญหาภัยแล้งและราคาสินค้าเกษตรตกต่ำยังคงเป็นปัจจัยกดดันรายได้เกษตรต่อเนื่องในช่วงครึ่งแรกของปีนี้ อย่างไรก็ดี เกษตรกรที่เป็นหนี้ในระบบ ยังคงได้รับการผ่อนผันจากมาตรการพักชำระหนี้ของรัฐ 
"ธปท. คาดว่ารายได้เกษตรกรช่วงครึ่งปีหลังจะปรับดีขึ้นจากสภาพภูมิอากาศที่คาดว่าค่อยๆ ดีขึ้น ซึ่งธปท. และหน่วยงานภาครัฐยังคงติดตามผลกระทบภัยแล้งที่มีต่อเศรษฐกิจอย่างใกล้ชิด" นางรุ่งระบุ